क्षेत्रीय साहित्यकारों के पास प्रतिभा मगर उनके पास मंच नहीं : सीपी देवल
अव्यवस्थाओं का आलम तारी रहा
होटलस्वरूप सागर में शुक्रवार को ग्रेट इंडियन लिटररी फेस्टिवल शुरू हुआ। फेस्टिवल में शुक्रवार को साहित्यकारों ने क्षेत्रीय और युवा साहित्यकारों पर चर्चा की। सीपी देवल, प्रो. दिनेश सिंह, पीयूश दइया, सुरेश वर्मा, वरिष्ठ कवि हेमंत शेष, रामकुमार सिंह, प्रो. माधव हाड़ा सहित कई साहित्यकार मौजूद रहे। सीपी देवल ने कहा कि देश के प्रत्येक क्षेत्र में प्रतिभा है। हर क्षेत्र में वहां के युवा साहित्यकार आगे बढ़ना चाहते हैं। लेकिन उन्हें पर्याप्त माध्यम नहीं मिल पा रहे हैं। इस दौरान साहित्यकारों ने अपने विचार रखे कि अखबार और मैगजीन के अतिरिक्त युवा साहित्यकारों के पास कोई माध्यम नहीं है। युवा साहित्यकारों की रचनाओं को प्रकाशक नहीं मिलने पर भी चर्चा हुई। साहित्यकारों ने बताया कि प्रकाशक अपने फायदे को ध्यान में रखते हुए नए साहित्यकारों को नहीं छापते हैं। ऐसे में युवा साहित्यकारों को उभरने का मौका नहीं मिल पाता है। लिटररी फेस्टिवल दो दिन चलेगा। दूसरे दिन रावला खेमपुर में सत्र होंगे। इस दौरान साहित्यकार क्षेत्रीय साहित्य पर अपने विचार रखेंगे।
शुक्रवार को हुई चर्चा के दौरान अव्यवस्थाओं का आलम तारी रहा। युवा और क्षेत्रीय साहित्यकारों को अपनी रचनाओं और प्रतिभाओं को सोशल मीडिया के माध्यम से बाहर लाने के विकल्प पर भी बहस हुई। इस दौरान साहित्यकारों ने फेसबुक, ट्विटर और ब्लॉग्स के माध्यम से अपनी रचनाएं प्रदर्शित करने की बात कही गई। आयोजक अमित शरण ने बताया कि फेस्टिवल के माध्यम से युवा साहित्यकारों को मंच प्रदान करने के प्रयास किए जा रहे हैं।
उदयपुर . ग्रेट इंडियन लिटररी फेस्टिवल में चर्चा करते साहित्यकार।
hin_Deva hin_Deva hin_Deva hin_Deva bho_Deva